ביום חגיגי ושמח זה, בשנת \_\_\_\_\_, בני הזוג האהובים \_\_\_\_\_ ו \_\_\_\_\_ איחדו את חייהם ואישרו את אהבתם.

עם צאתנו למסע בשביל החיים, אנו מבטיחים לאהוב, להוקיר ולעודד זו את זה, ולהעניק השראה האחת לשני. לבבותינו מתמזגים יחד ויוצרים קשר מיוחד במינו, המושתת על חברות וחמלה.

אנו מבטיחים לנצור ולכבד זו את זה בהערכה וביושר ולבנות לעצמנו עתיד אוהב ביחד. מי ייתן ואהבתנו תעניק לנו את הנחישות להיות נאמנים לעצמנו ואת האומץ לדבוק בדרך שבחרנו.

בעת שנחלוק את חוויות היומיום, אנו מבטיחים לשאוף לאינטימיות שתאפשר לנו לבטא את מחשבותינו ורגשותינו הכמוסים ביותר; להיות רגישים בכל עת האחת לצרכי השני; לחלוק את רגעי האושר בחיינו ולנחם זו את זה ברגעי הצער; לדחוף זו את זה להגשמה אינטלקטואלית וגשמית, ובה בעת גם לשלווה רוחנית ורגשית.

כשותפים לחיים, נשאף להקים בית מלא בלמידה, בצחוק ובחמלה, בית שבו נכבד את המסורות והערכים המשפחתיים יקרי הערך האחת של השני.

חיינו המשותפים נשענים על ההבנה שחברות אמת היא המקור לאהבה עזה ונצחית. אנו מבטיחים להיות כנים ורגישים, לציין אבני דרך משותפות, לחגוג את הצלחותינו, לכבד את הייחודיות שבנו, ולעצב את עתידנו ביד בוטחת וברוחב­ לב.

מי ייתן והשלום ישרור בביתנו, מי ייתן ונבורך במזל טוב, בבריאות ובאושר.